**Oznam k zápisu do 1.ročníka**

Základná škola Štrba oznamuje, že **zápis detí do 1. ročníka** (na školský rok 2021/2022) bude z dôvodu aktuálnej situácie a usmernenia Ministerstva školstva vedy výskumu a športu ( MŠVVaŠ) **formou podania elektronickej prihlášky** od 12. do 16.apríla 2021.

Prihlášku nájdete na webovom sídle ( webová stránka ) ZŠ Štrba www.zsstrba.sk

Pre rodičov, ktorí **nemajú možnosť prihlásiť svoje dieťa elektronicky**, bude možné podať prihlášku osobne bez účasti dieťaťa 15. apríla ( štvrtok) 2021 v ZŠ Štrba od 13. 00 – 16.00 hod. v triede 1. ročníka na prízemí . Nutné je so sebou doniesť občiansky preukaz rodiča a rodný list dieťaťa. Vstup do budovy školy bude z dôvodu prebiehajúcich prác pri výstavbe materskej školy zozadu z dvora do hlavnej budovy ( vchod 6.- 9.r.) možný len po jednej osobe s negatívnym testom na COVID 19 nie starším ako 7 dní, resp. s výnimkou a s respirátorom. Prihlášky v papierovej forme nájdete pri spomínanom vstupe od 12. apríla 2021.

Zápis dieťaťa so špeciálnymi výchovno-vzdelávacími potrebami.

Zákonný zástupca dieťaťa so špeciálnymi výchovno-vzdelávacími potrebami spolu s písomnou žiadosťou (t. j. prihláškou) predkladá aj písomné vyjadrenie zariadenia výchovného poradenstva a prevencie, vydané na základe diagnostického vyšetrenia dieťaťa.

Výnimočné prijatie dieťaťa na plnenie povinnej školskej dochádzky.

Na základné vzdelávanie možno výnimočne prijať dieťa, ktoré nedovŕšilo šiesty rok veku a absolvovalo povinné predprimárne vzdelávanie, a to vždy po vyjadrení príslušného zariadenia výchovného poradenstva a prevencie a všeobecného lekára pre deti a dorast. Ak ide o dieťa, ktoré absolvovalo predprimárne vzdelávanie v zahraničí, zákonný zástupca predloží riaditeľovi kmeňovej školy doklad s uvedením názvu a adresy materskej školy, ktorý potvrdzuje, že dieťa navštevovalo príslušnú materskú školu.

**Doklady posielané do školy elektronickou prihláškou nebudú podpísané zákonnými zástupcami. Ihneď po obnovení prevádzky ( príp. do dvoch týždňov ) škola plánujeme zorganizovať stretnutie so zákonnými zástupcami, za účelom overenia údajov dieťaťa. O stretnutí Vás budeme informovať.**

**Usmernenie MŠVVaŠ k zápisu do 1.ročníka**

https://www.minedu.sk/usmernenie-k-zapisu-a-prijimaniu-deti-na-plnenie-povinnej-skolskej-dochadzky/

**Základná škola vyžaduje pri zápise:**

1. osobné údaje o dieťati v rozsahu ( totožné s rodným listom):

a) meno a priezvisko (je žiaduce, aby bolo uvedené v tvare totožnom ako na rodnom liste),

b) dátum a miesto narodenia,

c) adresa trvalého pobytu alebo adresa miesta, kde sa dieťa alebo žiak obvykle zdržiava, ak sa nezdržiava na adrese trvalého pobytu,

d) rodné číslo,

e) štátna príslušnosť,

f) národnosť

2. osobné údaje o zákonných zástupcoch dieťaťa v rozsahu ( totožné s občianskym preukazom):

a) meno, priezvisko a adresa trvalého pobytu,

b) adresa miesta, kde sa zákonný zástupca obvykle zdržiava, ak sa nezdržiava na adrese trvalého pobytu

c) kontakt na účely komunikácie.

V prípade otázok sa môžete informovať na tel. čísle 0911 695 015.

Mgr. Ľubomíra Iľanovská, riaditeľka školy